הונדה ג'אז, גם בדור השלישי שלה, היא מכונית קטנה עם שאיפות גבוהות. הקלף הכי חזק שלה הוא המרווח הפנימי: היא גבוהה ומתוכננת באופן חכם, כך ש-4 מבוגרים וילד יוכלו לנסוע בה בנוחות וליהנות משפע של מקום. לכסאות אפשרות קיפול יחודית, כך שתוכלו להוביל גם חפצים גדולים במידת הצורך. המנוע של הונדה ג'אז, בנפח 1,300 סמ"ק, מפיק ביצועים בינוניים בלבד אך צריכת הדלק שלו מעולה. התנהגות הכביש עדיפה על הדורות הקודמים של הג'אז, אך לא מדובר במכונית לחובבי נהיגה. גרסת ה-Trend הבסיסית זולה מבעבר, אך רשימת האבזור שלה מצומצמת. אנחנו ממליצים לבחור בגרסת ה-Comfort, שמוסיפה גם מספר מערכות בטיחות חשובות.
בשורה התחתונה: הונדה ג'אז היא סופר-מיני מרווחת ושימושית.